# Arvuti VAIO Fit 13A/14A/15ASVF13N2/SVF14N2/SVF15N2

## USB-seadme laadimine

USB-seadet saate laadida ka siis, kui VAIO arvuti on väljas, talveunerežiimis või unerežiimis, lubades USB laadimise sätted.

Muutke sätteid, kui USB-seade on lahti ühendatud USB-pordist, mis toetab USB laadimist.

1. Käivitage VAIO Control Center ja valige suvand Hardware. (Vt jaotisest Rakendused käivitamine teavet funktsiooni VAIO Control Center käivitamise kohta.)
2. Kontrollige suvandi USB Charging sätteid.
3. Ühendage USB-seade USB-pordiga, mille ümber on trükitud tähis.

   Kui laadimine ei alga ka siis, kui ühendate USB-seadme USB-pordiga, mis toetab USB laadimist, ühendage seade lahti ja seejärel ühendage see uuesti.

#### Märkus

- Kui USB laadimise sätted on lubatud, kasvab VAIO arvuti energiatarbimine ajal, kui see on väljas, talveunerežiimis või unerežiimis, kuna arvuti toidab USB-porti ka siis, kui USB-seade ei ole pordiga ühendatud.

- Kui USB laadimise sätted on lubatud, ei saa kasutada kaugjuhtimisega äratusfunktsiooni USB-seadmel, mis on ühendatud USB-laadimist toetava USB-pordiga.

#### Vihje

- USB laadimise sätted on vaikimisi keelatud.

Tagasi lehe algusesse